הוועדה המיוחדת לפניות הציבור, כנסת 18, פרוטוקול מספר 41, 2010-01-06 10:00

אורי מקלב: בוקר טוב, אני מתכבד לפתוח את ישיבת הוועדה.

אבישי מילגרום: אני פניתי בנושא של שינוי שחל בתקנות לגבי בעלי רישיון שהיה מוגדר 02 והיום מוגדר כדרגה B.

אבישי מילגרום: שינו את הדרגות של הרישיונות.

אבישי מילגרום: בעבר רישיון כזה היה מתיר לנסוע עד 4 טון בלי הגבלה לגבי מספר הנוסעים שהרכב מורשה לשאת, עם הגבלה של הנוסעים בפועל שיהיה עד 8 נוסעים.

אבישי מילגרום: עם שינוי התקנות כעיקרון דרגה B זה רכב עד 3.5 טון ומורשה לשאת עד 8 נוסעים.

אבישי מילגרום: גם אם אני לא לוקח 8 נוסעים בפועל, אם הרכב מורשה להסיע יותר מ-8 נוסעים הוא מוגדר כדרגה D3, שזה אוטובוס זעיר פרטי.

אורי מקלב: יש כלי רכב שהם 3.5 טון ויכולים לקחת יותר מ-8 נוסעים?

אבישי מילגרום: אני לא מכיר כלי רכב כאלה.

אבישי מילגרום: אני לא מתמצא בנושא, כך שאינני יכול להגיד לך.

דפנה סידס כהן: נכון להיום, לפי פניית שר התחבורה לוועדת הכלכלה לתקן את התקנות עולה מהפנייה שלו שמרבית הכלי רכב שעליהם מדבר מר מילגרום מגיעים למעלה מ3.5 טון.

דפנה סידס כהן: אלה שקבלו רישיון מסוג B עד ל1/1/2007 יכולים להמשיך לנהוג ברכב עד 4 טון נכון להיום.

אבישי מילגרום: זאת בדיוק הבעיה שאני מדבר עליה, שעד 4 טון אני יכול לנהוג.

אבישי מילגרום: קבלתי את הרישיון בשנת 2000 ואני מורשה לנהוג עד 4 טון.

אורי מקלב: רציתי לדעת אם מדובר בכלי רכב של 3.5 טון ישנים או גם חדשים?

אורי מקלב: האם יש כלי רכב עד 3.5 טון שיש להם יותר מ-7 נוסעים?

דפנה סידס כהן: יש כלי רכב כאלה.

דפנה סידס כהן: לפי מה שכתב השר בפנייתו מרבית הכלי רכב שיש בהם 8 מושבי נוסעים מלבד מושב הנהג הם למעלה מ 3.5 טון.

דפנה סידס כהן: הוא בקש לתקן את התקנה שיתאימו את מספר המושבים ברכב.

אבישי מילגרום: כרגע כלי רכב עד 4 טון ומעל 8 נוסעים יש הרבה.

אבישי מילגרום: כרגע כל מי שמורשה לנהוג עד 4 טון, שהם רוב בעלי הרישיונות בישראל, אם יש לו רכב כזה, למרות שהוא לא לוקח 8 נוסעים.

אבישי מילגרום: ויש הרבה כאלה.

אבישי מילגרום: אחד מבני המשפחה יכול לקחת את מירב הנוסעים, אך יתר בני המשפחה צריכים פחות נוסעים, וכרגע הם נתקעו ואסור להם לנהוג בכלי רכב.

אבישי מילגרום: פתרון אפשרי להוריד מושבים מהרכב.

אבישי מילגרום: זה כמובן גם בעיה טכנית.

אבישי מילגרום: גם אם יעשו זאת, זה בלתי אפשרי.

אבישי מילגרום: למשל, אם אחד מבני המשפחה שנוהג צריך להוריד בבקר מושבים ובערב להחזיר אותם.

ידידה רזלן: זה שינוי מבנה ואי אפשר לעשות זאת באופן עצמאי.

ידידה רזלן: אתה חייב ללכת לעמדה 1 כדי לאשר, וזה בלתי אפשרי.

אבישי מילגרום: זה לא יעזור.

ידידה רזלן: נכון, זה לא יעזור אם תהיה הורדה.

ידידה רזלן: אתה צריך לבוא ולאשר את זה בעמדה 1 וישנו את ייעוד הרכב לרכב מסחרי עד 4 טון.

ידידה רזלן: אני רוצה לתת רקע לעניין ולהסביר: התקנה של אוטו זעיר התחילה בשנת 2000 המטרה הייתה למשפחות ברוכות ילדים שהיו בדרגה 2 פרטי והיום דרגה B להסיע יותר מ-8 נוסעים.

ידידה רזלן: הייתה בעיה לאותן משפחות שאז אילצנו אותן להוציא רישיון נהיגה למשא ולהסיע עד 11 נוסעים.

ידידה רזלן: באנו ואמרנו בואו ונקל על אוכלוסייה זו.

ידידה רזלן: התקנה הזו עד היום מחייבת עמידה בהצלחה בקורס, והיום מינואר 2007 גם מבחן שליטה.

ידידה רזלן: בעבר בלי מבחן שליטה היו נותנים היתר אחרי שאדם מסיים את הקורס.

ידידה רזלן: ועכשיו כשנכנסנו לינואר 2007 כל הכלי רכב שקראו להם בעבר 'טרנזיטים' הפכו להיות 'אוטובוס זעיר פרטי' או 'אוטובוס פרטי ציבורי'.

ידידה רזלן: תלוי אם האדם הצהיר שהוא 'ציבורי' אז הוא היה צריך לעבור מהלך אחר, אבל כולם הוגדרו 'אוטובוס זעיר פרטי'.

ידידה רזלן: מינואר 2007 בתקופת המעבר מי שהיה לו רישיון נהיגה עד דצמבר 2006 יכול היה לנהוג באותו רכב באותם תנאים.

ידידה רזלן: תקנת המעבר הוארכה פעמיים.

ידידה רזלן: הפעם האחרונה הייתה עד 10/5/2009 אנשים שהיו ערים לזה ראו שברישיון הרכב יש שינוי מהותי בהגדרת הרכב, והיו פרסומים לכך שאותן אוכלוסיות צריכות להסדיר את העניין: או להוציא היתר או לא להוציא היתר ולשנות את ייעוד הרכב.

יהורם ארן: האם את דברת על אלה שרצו לקחת 11 נוסעים?

ידידה רזלן: מעל 8 נוסעים.

יהורם ארן: האם זה אותו נושא שעליו מדבר מר מילגרום?

יהורם ארן: הוא לא מבקש עכשיו לנהוג ברכב של 11 נוסעים במקום 8 נוסעים.

יהורם ארן: הוא מדבר על כך שהוא נשאר ברישיון הרגיל כמו שלכולנו יש,רישיון B עד 8 נוסעים פלוס נהג.

יהורם ארן: הוא מדבר על אותו טרנזיט, נניח של פורד עד 3.5 טון

אבישי מילגרום: לי זה לא משנה אם המשקל הוא 3.5 או 4 טון.

אבישי מילגרום: זה רק משנה לאלה שהוציאו רישיון לאחר 2007.

סלעית קולר: זה כן משנה.

סלעית קולר: יש התייחסות ספציפית לאותן משפחות שיש להן רכב כזה והילדים שלהם רוצים להוציא רישיון נהיגה.

אורי מקלב: זה עוד מדרגה.

אורי מקלב: לא ניכנס עכשיו להגדרה 3.5 או 4 טון.

אורי מקלב: נתייחס לרוב הנהגים עד 8 נוסעים.

אורי מקלב: את מדברת עכשיו על נהגים שרוצים לקחת מעל 8 נוסעים.

אורי מקלב: משנת 2000 הציעו קורס כדי לקחת עד 11 נוסעים לא למטרת הסעות אלא למטרות משפחתיות.

אורי מקלב: היום זה לא רק קורס, זה גם מבחן שליטה, ואנשים שרוצים לנהוג עם 11 נוסעים הם צריכים לעמוד בזה.

אורי מקלב: אף אחד לא יכול לבוא בטענה למה לא נותנים לו לנהוג ברישיון B 11 נוסעים אפילו שיש לו רכב מתאים, מכיוון שלא עבר את הקורס.

אורי מקלב: אנחנו לא מדברים על אנשים כאלה.

אורי מקלב: אנחנו מדברים על אנשים שיש להם רכב והם לא מבקשים 11 נוסעים .

אורי מקלב: הם מבקשים לקחת את אותו מספר נוסעים שמותר להם על פי הרישיון.

אורי מקלב: הבעיה היא ברכב.

אורי מקלב: כי שינו את התקנה של הרכב שבעל רישיון B לא יכול לנהוג ברכב הזהשהוא בן 3.5 או 4 טון.

אורי מקלב: בכלי רכב האלה אנחנו מדברים.

אורי מקלב: השאלה היא מה התשובה בדבר הזה.

אבישי מילגרום: אבקש להעיר משהו בעניין ההיסטוריה.

אבישי מילגרום: הייתה תקופת מעבר ארוכה בגלל החמרת התנאים לרישיון רכב ציבורי.

אבישי מילגרום: אז הקלו את התנאים למי שעשה רישיון עד יוני 2000.

אבישי מילגרום: הוא היה יכול לקבל רישיון לאוטובוס זעיר ציבורי, אם עשה קורס בלבד.

אבישי מילגרום: בכל אותה התקופה לא התקיימו קורסים לאוטובוס זעיר פרטי.

אבישי מילגרום: ולכן גם מי שרצה ללמוד לא היה יכול כי לא התקיימו קורסים כאלה.

אבישי מילגרום: אז אוטובוס זעיר ציבורי לא יכולתי לעשות, ולאוטובוס זעיר פרטי כי לא היה קורס.

אורי מקלב: הנושא שאנחנו מתייחסים אליו הוא שלא התקיימו קורסים לנהיגה באוטובוס זעיר פרטי משנת 2000 עד היום.

דפנה סידס כהן: מה שמציק למעשה בנושא הזה, שמשרד התחבורה הפנים שיש פה בעיות ומנסה לתקן באמצעות שינוי התקנות.

ידידה רזלן: היו קורסים לאוטובוס זעיר / פרטי, אולי לא בתדירות גבוהה אבל האדון ממשרד התמ"ת יכול לבוא ולהעיד.

משה שינה: יש 51 מכללות פזורות בארץ, שהן מאושרות ללמד והיו קורסים.

אורי מקלב: אני מבקש ממך את רשימת הקורסים שהתקיימו משנת 2000 ועד היום בנושא אוטובוס זעיר פרטי.

ידידה רזלן: האדון רשאי היה להוציא רישיון נהיגה לאוטובוס זעיר/פרטי, רק מספטמבר 2005 אחרי שמלאו לו חמש שנים.

שלומית אבינח: למה אין צורך ב-2000?

ידידה רזלן: ב-2000 הוא לא היה זכאי להגיש בקשה.

יהורם ארן: זה עוד יותר מחזק את הנקודה שבה דיברו.

יהורם ארן: אז הבן הגיע לגיל 18.

יהורם ארן: לפני גיל 23 בכלל הוא לא יכול לדבר עם אף אחד.

סלעית קולר: מבחינה בטיחותית, לנהוג ברכב כזה בגיל 18, זה בעייתי.

אורי מקלב: אני רוצה להישאר בנושא אם המכללות לימדו או לא לימדו.

אורי מקלב: אני מבין שזה עניין של הסכם- מכמה נרשמים חייבים לעשות קורס.

אורי מקלב: יכול להיות שמחכים ל-20 נרשמים לפתיחת קורס ואז לא מודיעים, או שהיו 20 נרשמים מפוזרים בכל הארץ ולא היה שווה לפתוח קורס.

אורי מקלב: כשעושים הסכם עם מכללות לא פותחים קורסים ותמיד אפשר לטעון שלא היו מספיק נרשמים.

אורי מקלב: החיוב של המפעילים מול משרד הרישוי או משרד התמ"ת רק אם יש 20 נרשמים.

אורי מקלב: אולי לא השתלם להם, אולי לא מספיק פרסמו.

ישראל גולומב: דיברו קודם על נושא נהג צעיר שלא יתנו לא לנהוג ברכב גדול מבחינה בטיחותית שאולי הוא לא ישלוט בו.

ישראל גולומב: בפורד קורונה שהמקביל שלו הוא GMC בהגדרת הרישיון שלו הוא עד 8-7 מקומות מותר לי לנהוג על הרכב אבל אם אעבור לרכב באותו נפח באותו גודל אני לא אוכל לנהוג אם הוא מוגדר ברישיון 11 מקומות.

ישראל גולומב: בפועל אני לא אקח 11 מקומות אם הרישיון מתיר לי שמונה.

ישראל גולומב: אם אותו הרכב היה מוגדר 8 נוסעים הייתי יכול לנהוג בו.

ישראל גולומב: אם אני נהג צעיר אני ברמה בטיחותית אשלוט באותו גודל רכב.

אבישי מילגרום: אין היבט בטיחותי כשאני לא לוקח בפועל אותו מספר אנשים ברכב.

אבישי מילגרום: רק בגלל שמותקנים בו מקומות לנוסעים.

אבישי מילגרום: אין היבט בטיחותי.

אבישי מילגרום: זה לא משנה בן כמה הנהג.

אורי מקלב: זה לא יפתור את הבעיה הבטיחותית של נהג צעיר אם הוא ינהג בטרנזיט או ברכב קטן יותר.

אורי מקלב: הוא צריך להיות מיומן.

אורי מקלב: זה לא מה שעושה את ההבדל.

אורי מקלב: נהג צעיר צריך את ההדרכה והחניכה שלו ולפעמים בכלי רכב האלה הממד של המהירות וההיבט הבטיחותי דורשים יותר.

אורי מקלב: אך בסך הכול אנשים צעירים נוהגים בכלי רכב גדולים והם נוהגים בסדר גמור.

אורי מקלב: בני 18 יכולים לנהוג במשאית.

אורי מקלב: גב' ידידה רזלן, מה משרד התחבורה עונה לאנשים שיש להם רישיון ושקנו כלי רכב שיכלו לנהוג בהם עם המשפחה והיום התקנות הן אחרות.

אורי מקלב: האם בדעתכם לשנות את התקנות?

ידידה רזלן: כן.

ידידה רזלן: הגשנו לוועדת הכלכלה של הכנסת הצעה לשינויי התקנה עוד באוקטובר ואיני יודעת באיזה שלב זה נמצא כרגע בוועדת הכלכלה של הכנסת.

אורי מקלב: מה התקנה אומרת?

אורי מקלב: מה ביקשתם מהוועדה ?

ידידה רוסלן: ביקשנו שכל רכב שמשקלו כולל עד 3.5 טון ויש לו עד 8 מושבים יהיה מקביל לדרגה B ואפילו שהגדרת הרכב היא אוטובוס זעיר פרטי עד 3.5 טון.

ידידה רוסלן: מי שמורשה לנהוג עד 4 טון יכול לנהוג ברכב עד 4 טון.

ידידה רוסלן: אבל מי שהוא חדש שהוציא רישיון נהיגה מ1/1/2007 לא יכול לנהוג ברכב שהוא מעל 3.5 טון.

ידידה רוסלן: אנחנו באנו לתת עזרה ראשונה לאותם אנשים שהוציאו רישיון נהיגה עד דצמבר 2006 ולחדשים עד 3.5 טון.

אורי מקלב: זה בעקבות התקנון האירופי שמגדיר כלי רכב כאלה.

אורי מקלב: זה מסביר למה זה נעשה.

אורי מקלב: להסביר למה זה נעשהו זה עבר להסכמים בינלאומיים.

אורי מקלב: זו התקינה האירופית.

אורי מקלב: מה צריך כדי שאותו נהג שיש לו רישיון B ומבקש לנהוג ברכב שהוא עד 4 טון זו הגדרה אחרת או שזה עוד קורס?

ידידה רוסלן: אם היה לו רישיון פרטי עד דצמבר 2006 הוא יכול לנהוג בו.

ידידה רוסלן: נהגים חדשים אחרי תאריך זה צריכים להוציא רישיון לדרגה C1, שזה משא או אוטובוס זעיר פרטי וזה עד 12 טון.

ידידה רוסלן: זה רישיון אחר, לימוד אחר וטסט אחר.

ידידה רוסלן: אם לא- אז הוא יעשה רישיון לדרגה D3.

ידידה רוסלן: זה תהליך הרבה יותר קצר ופחות עלויות.

ידידה רוסלן: D3 זה אוטובוס זעיר/פרטי.

ידידה רוסלן: זה גם לפי התקינה האירופית.

ידידה רוסלן: הוא לא חייב לעשות רישיון 1C.

ידידה רוסלן: יש לו שתי אופציות.

ידידה רוסלן: ה D3 יותר רלוונטי.

ידידה רוסלן: ה -D3 מקנה לו לנהוג ברכב עד 5 טון ולהסיע עד 16 נוסעים.

אורי מקלב: מי שהיום עושה רישיון נהיגה לרכב עד 3.5 טון יש לו בעיה.

אורי מקלב: ייתכן שזו בעיה בתקינה האירופית ואנו רוצים שהרישיונות שלנו יהיו מקובלים גם באירופה.

אורי מקלב: זה דורש חשיבה יותר גדולה ונדרש פה משרד התחבורה ופורום אחר ואנשים אחרים.

אורי מקלב: אני רוצה ללמוד את הגדרות הכלי רכב.

אורי מקלב: האם הגבלנו את הנהגים החדשים, לאו דווקא נהגים צעירים, בחלק גדול מן הכלי רכב הידועים ככלי רכב משפחתיים או ככלי רכב עממיים, שעדיין משמשים לאו דווקא להסעות נוסעים ולמסחר גדול.

אורי מקלב: איני יודע את ההבדל בין 3.5 טון או 4 טון.

אורי מקלב: כדי לדון בזה אני צריך ללמוד את זה קודם והוועדה צריכה ללמוד.

אורי מקלב: זה לא הנושא כרגע.

אורי מקלב: אנו שואלים אם אנו מאפשרים בתקנות האלה שכל נהג שיש לו רכב של 3.5 עד 4 טון יוכל לנהוג ברכב עם 8 נוסעים על אף שברישיון שלו מופיע היתר עד 11 נוסעים.

אורי מקלב: אבישי מילגרום: רציתי להעיר שלא פניתי לגבי אלה שעושים רישיון חדש, אלא לגבי אלה שהיה להם רישיון שלפיו יכלו לנהוג ברכב משפחתי גדול או שלאחד מבני המשפחה יש רישיון B ולבן משפחה שני רישיון מסוג 3D.

אורי מקלב: האם היועצים המשפטיים יכולים להגיד שמשרד התחבורה יכול לקחת פתאום את הרישיון שהיה לנהגים?

סלעית קולר: שלב הביניים הוא בעיה רצינית.

סלעית קולר: נכון להיום, אם אנשים רוצים לנסוע, לפי החוק אסור להם לנהוג ברכב שלהם.

סלעית קולר: מכיוון שאנו יודעים שזה שלב בינים, ואנו הולכים לתקן אותו, אז אין טעם לבוא ולדרוש מהם לעשות שינויים שכרוכים בעלויות גבוהות מאוד.

אורי מקלב: אני רוצה להכניס את חנן לעניין.

אורי מקלב: אנו למדנו חלק מן הנושא ועוסקים בכך ששר התחבורה יידרש לכך שאנשים יוכלו להמשיך לנהוג ברכב הפרטי שלהם.

אורי מקלב: מדובר בנהגים שהיה להם רישיון B או שאחד מבני המשפחה יש לו רישיון B ולבן משפחה שני יש רישיון רחב יותר, לרכב שהוא עד 4 טון, ויכול לנהוג ברכב עד 8 נוסעים על אף שברישיון כתוב עד 11 נוסעים, והחל מ- 1/1/2007 אסור להם לנהוג ברכב זה.

אורי מקלב: דפנה סידס כהן: מי שהוציא רישיון אחרי 1/1/2007 לא יכול לנהוג ברכב כזה גם אחרי שינוי התקנות.

חנן אהרון: עד 3.5 טון ועד 8 נוסעים הוא יוכל לנהוג.

חנן אהרון: עם שינוי התקנות גם הנהגים הוותיקים וגם החדשים יוכלו לנהוג ברכב עד 10 נוסעים.

חנן אהרון: הנהגים הוותיקים יוכלו לנהוג גם ברכב עד 4 טון.

חנן אהרון: הבקשה יושבת בוועדת הכלכלה מ-14 באוקטובר 2009.

שלומית אבינח: בכמה נהגים מדובר?

חנן אהרון: עד אמצע שנת 2005 הייתה הוראת שעה לגבי אוטובוס זעיר ציבורי.

חנן אהרון: רצינו להסדיר את הנהיגה שלא יהיו "חאפרים".

חנן אהרון: היו מאות קורסים במכללות דרך משרד התמ"ת.

חנן אהרון: השתתפו בקורס הזה נהגים רבים מהמגזר החרדי, אבות למשפחות ברוכות ילדים, והם עשו את הקורס לנהיגה באוטובוס זעיר ציבורי כדי שזה יכסה גם את הפרטי.

חנן אהרון: המסה הגדולה ניצלו את ההזדמנות הזו.

חנן אהרון: ביוני 2005 הסתיימה הוראת השעה.

חנן אהרון: לא הארכנו אותה.

חנן אהרון: זה אומר שמאותו תאריך מי שרוצה לנהוג באוטובוס זעיר ציבורי צריך להוציא רישיון לאוטובוס זעיר ציבורי.

חנן אהרון: כמו כן, הנהגים שהיה להם וותק של שנתיים עד 2005 יכלו להוציא רישיון לאוטובוס זעיר ציבורי בעוד שנהגים לרכב זעיר פרטי נדרשו לחמש שנים.

חנן אהרון: זה אבסורד שאנו מתקנים באותה הבקשה לתיקון התקנות.

אבישי מילגרום: הגבלתם את האפשרות הזו רק למי שהיה לו רישיון עד 6/2000.

אבישי מילגרום: אני הוצאתי את הרישיון שלי רק ב- 9/2000 ולכן על אף שהיה לי וותק של שנתיים ועל אף שהאריכו את הוראת השעה עד 6/2005, לא נתנו לי להשתתף לא בקורס לרכב זעיר פרטי ולא לרכב זעיר ציבורי.

אבישי מילגרום: אחרי 2005 לא היו קורסים כי כמעט לא הייתה דרישה לרישיון לאוטובוס זעיר פרטי.

אבישי מילגרום: רוב האנשים הוציאו רישיון לאוטובוס זעיר ציבורי לפי הוראת השעה.

חנן אהרון: הייתה בעיה בפתיחת קורסים כי החרדים לא רצו ללמוד במסגרות מעורבות.

חנן אהרון: לא נפתחו קורסים כי גם לא היו מספיק נרשמים.

חנן אהרון: לא רצו לפתוח כיתה עם פחות מחמישה עשר איש.

חנן אהרון: אך קורסים התקיימו.

חנן אהרון: לא הייתה בעיה.

חנן אהרון: היו קורסים לציבורי ולפרטי.

חנן אהרון: בנושא התאמת הרישיון הישראלי לתקינה האירופית.

חנן אהרון: אנו רוצים שיכירו ברישיון הישראלי כרישיון בינלאומי.

חנן אהרון: אם אתה לוקח את הרישיון האירופי אז צריך שיהיה, כמו שהוא.

חנן אהרון: בישראל הכנסנו את ה-4 טון למרות שבאירופה זה עד 3.5 טון, כי תמיד בישראל יש תוספות כי אנחנו הישראלים אוהבים להוסיף כי אנחנו עם מיוחד, עם סגולה.

חנן אהרון: גם בנושא אוטובוס זעיר/פרטי.

חנן אהרון: באירופה לא מכירים מושג "נוסעים", יש ברכב "מושבים".

חנן אהרון: עד 8 מושבים הוא מוגדר פרטי דרגה B, מעל 8 מושבים מוגדר כאוטובוס.

חנן אהרון: אצלנו יש "חאפרים" ואתה צריך להתאים עצמך למציאות.

חנן אהרון: לנו יש יועצת משפטית, שגם לה יש משפחה ברוכת ילדים וזה יכול גם לעזור לנו.

חנן אהרון: אני נוסע עם אשתי ו-4 ילדים, והילדה בת 4, צריך רכב עם 7 מקומות והרכב יקר.

חנן אהרון: צריך הצעה בטיחותית.

חנן אהרון: בהרבה משפחות עם 4 ילדים, הם מצטופפים והילד נוסע בלי חגורה וזה מותר.

חנן אהרון: יש סכנה לחיי הילדים האלה.

חנן אהרון: המדינה לא מורידה את המסים על כלי רכב כאלה, כדי שהמשפחות מרובות הילדים ייסעו ברכב בטיחותי.

חנן אהרון: לקנות 2 כלי רכב לא נוכל, ובמקרים רבים נוסעים בכלי רכב ישנים מאוד.

חנן אהרון: מי קונה את הכלי רכב האלה עם 7 מקומות?

חנן אהרון: משפחות עם פחות ילדים שיכולות להרשות לעצמם יותר והוא לוקח את הג'יפ כדי לנסוע לבית קפה ולקחת ילד אחד או לחולות ביום שבת ונוסעים לטיולים זו הזדמנות אני בא עם בקשה להוריד את המיסוי למשפחות עם 4 ילדים כדי לשמור על בטיחות הילדים.

חנן אהרון: לי אין כסף לקנות רכב עם 7 מקומות.

אורי מקלב: אני אבקש מחברת הכנסת אנסטסיה מיכאלי, שהיא אם ל-8 ילדים כשהגדול בהם עוד לא בר מצווה, שהיא תגיש את ההצעה הזו.

חנן אהרון: אני מוכן לעשות לובי לעניין הזה כאדם פרטי.

חנן אהרון: אני רואה את הילדה שאני אמור לשמור על בטיחותה, ואין לי כסף לקנות רכב עם 7 מקומות, ואני ממונה על נושא הבטיחות.

דפנה סידס כהן: זו הסיבה שהכניסו את התקנה הזו עם הנוסעים במקום המושבים.

דפנה סידס כהן: משפחות מרובות ילדים שיש להם למעלה מ-4 ילדים לא רצו שהם יגיעו למצב שיצטרכו לקחת כלי רכב לא מותאמים ולדחוס את המשפחות ויוצאים בכלי רכב כאלה משפחות עם 8 ילדים.

דפנה סידס כהן: לכן אפשרו נוסעים בכלי רכב יותר גדולים כדי שיהיה מותר.

חנן אהרון: כדי להיענות לצרכי הציבור התקנו שגם אם האוטובוס רשום כאוטובוס זעיר פרטי יוכל נהג עם רישיון B לנהוג ברכב עד 8 נוסעים עד 3.5 טון, ולא חשוב מספר המושבים.

חנן אהרון: מי שיש לו רישיון מ 1/1/2007 ובכל זאת רוצה להסיע עד 15 נוסעים וברכב עד 5 טון, יכול להסיע באוטובוס זעיר פרטי.

חנן אהרון: זה דורש קורס של 40 שעות.

חנן אהרון: זה לא מסובך.

חנן אהרון: זה נקרא .

חנן אהרון: D3 לגבי הוותק הורדנו מחמש שנים לשנתיים

סלעית קולר: זה יפה, הקדמתם במצוות אבל הפתרונות ביניים שלכם הם הבעייתיים .

חנן אהרון: אני לא בא להגן על הרשות ומכיר איפה אנחנו לא בסדר.

חנן אהרון: אני רוצה לומר דווקא פה שהתאמנו את כל הרישיונות לדרגה האירופית, וזה לא היה פשוט.

חנן אהרון: 3.5 מליון נהגים-זה לא פשוט.

חנן אהרון: לפעמים הרשות עושה עבודה שלא עשתה במשך 50 שנה .

חנן אהרון: אני חושב שזה פתרון נכון והתקינה האירופית היא מצוינת.

חנן אהרון: אז מציעים פתרונות ביניים.

חנן אהרון: לדעתי פתרונות ביניים אינם מחויבי המציאות.

חנן אהרון: לכו לקורס.

חנן אהרון: זה עולה בין 2000-1500 ש"ח.

סלעית קולר: תחשב כמה סכום כזה הוא נכבד למשפחה מרובת ילדים, במיוחד כאשר כמה מבני המשפחה מבקשים להוציא רישיון?

ידידה רזלן: יותר מזאת, התקנות האלה כרוכות בהוצאה כספית בשביל משהו שהוא זמני.

ידידה רזלן: או שתתאימו את הכלי רכב, שזה עלות עבודה במוסך או שתלכו לקורס.

ידידה רזלן: זה פתרון לא מתאים.

חנן אהרון: לנהוג אוטובוס פרטי / זעיר זו אחריות.

חנן אהרון: לנהוג היום את ה'טרנזיט' או ה'וואן', כל הכלי רכב האלה מעל 3.5 טון, במיוחד אלה של 5 טון, עם 16 נוסעים זה לא פשוט.

חנן אהרון: צריך לעודד את הנהגים לעשות קורסים.

אורי מקלב: הקורס כדאי ונכון, לרכב של 5 טון ו-16 נוסעים.

אורי מקלב: אנחנו מדברים על אלה שיש להם אותו רישיון, שלא משנים דברים ורוצים מה שהיה להם עד היום.

אורי מקלב: מדברים על שלב הביניים.

שלומית אבינח: כמה, לפי הערכה, נוהגים היום ברכב ללא רישיון תקף?

שלומית אבינח: שכבר היום שוטר יכול לעצור אותם.

אורי מקלב: כמה כלי רכב פרטיים עם השינוי בהגדרת הרישיון יש כיום?

חנן אהרון: יש לנו 9,800 כלי רכב כאלה.

דפנה סידס כהן: לא מסרת נתונים לפי פילוח: כמה מתוכם כלי רכב של חברות ליסינג, כמה מתוכם כלי רכב בבעלות פרטית.

דפנה סידס כהן: ידעת לומר שמאז 1/1/2007 כ- 1,300 איש נגשו לקורס הזה של 3.D

שלומית אבינח: האם זה אומר ש8,000 איש נוהגים ללא רישיון תקף?

חנן אהרון: כלי הרכב האלה נחשבים ברישיונם כאוטובוס זעיר פרטי.

חנן אהרון: כל נהג של אוטובוס או של רכב ציבורי, ויש עשרות אלפי נהגים של רישיונות של D1 ושל D2, שיכולים לנהוג על הכלי רכב האלה.

שלומית אבינח: אני מבינה שקיים היום מצב, שבו נהג שיש לו רישיון שעד עתה היה חוקי, היום הוא נוהג ברכב כשהרישיון הוא לא בתוקף.

שלומית אבינח: האם זה נכון או לא?

אבישי מילגרום: יש לי רכב שמוגדר כאוטובוס זעיר פרטי עם 11 מושבים ומשקל כולל עד 3.9 טון, הרישיון שלי משנת 2000.

אבישי מילגרום: כיום הרישיון לא בתוקף.

חנן אהרון: אם הרכב שלך מוגדר כאוטובוס זעיר פרטי כל תקופת ההארכה של שנתיים וחצי, תקופת המעבר מיום 1/1/2007 עד 10/5/2009 יכולת לנהוג.

חנן אהרון: ב- 10/5/2009 נגמרה תקופת המעבר ומאז הוא לא יכול לנהוג ברכב הזה.

שלומית אבינח: ומה קורה אם תופס אותו שוטר?

חנן אהרון: הוא מקבל דו"ח.

אורי מקלב: מה קורה עם הביטוח?

שלומית אבינח: זו לא אשמתו.

חנן אהרון: אני לא מקבל עמדה זו.

חנן אהרון: התקנה נכנסה ב1/1/2007, ניתנה תקופת מעבר מוגדרת בחוק כדי שנהגים יוכלו לעשות את הקורס.

אבישי מילגרום: היה על כך פרסום?

אבישי מילגרום: אני במקרה שמעתי על זה, וגם אחרי ששמעתי עד שקבלתי את המידע,אחרי שפניתי שלוש פעמים למשרד הרישוי וקבלתי כל פעם תשובה שונה, ועם בדיקה באינטרנט שגם לפיה לא היה ברור אם אסור לי לנהוג גם כאשר אני לא לוקח מספר נוסעים בפועל.

אבישי מילגרום: הגעתי לזה אחרי מאמץ.

אבישי מילגרום: ואם במקרה גיסי לא היה מספר לי את זה לא הייתי יודע עד היום.

אורי מקלב: אנשים קנו את הרכב לפני 2007.

אורי מקלב: ועכשיו אתה מונע מהם לנהוג על הרכב שלהם.

חנן אהרון: ניתנה להם ארכה של שנתיים וחצי להתאים את עצמם.

אורי מקלב: לעניין שלב הביניים.

אורי מקלב: לא מדברים על נהגים צעירים שמחייבים אותם עד ל3.5 טון, אפילו שיש בזה קצת עוול.

אורי מקלב: זה היום דבר סטנדרטי: אם אתה עושה רישיון B אתה יכול לנהוג ברכב עד 3.5 טון.

אורי מקלב: עם כל המשמעויות של זה.

אורי מקלב: הם יודעים את זה היום.

אורי מקלב: אם מישהו רוצה יותר, אז הוא צריך לעשות רישיון 3D.

אורי מקלב: אנחנו מדברים על אותם אנשים שעליהם צריך לעשות תקנת חירום או להאריך את תקנת הביניים עד שוועדת הכלכלה תחליט.

אורי מקלב: נפנה אליהם כדי שידונו בזה דחוף כדי לאשר מוקדם ככל האפשר, כי מדובר באלפי נהגים לפי דעתי.

אורי מקלב: אם יוצאים מנקודת הנחה שיש 10,000 כלי רכבשל אוטובוסים זעירים אינני חושב שיש מחצית מהנוהגים בהם שיש להם רישיון D3 או נהגי אוטובוס או נהגי משאיות או שעברו קורס מיוחד.

אבישי מילגרום: גם אם יש 10,000 נהגים כאלה, תמיד יש נהגים נוספים באותו רכב שאין להם רישיון כזה.

אבישי מילגרום: זה יכול להיות רכב במשפחה או בעבודה.

אבישי מילגרום: במשפחה יכולים לנהוג ברכב אבי המשפחה, האם או הבן.

אבישי מילגרום: גם חברה שקנתה רכב גדול להסעת עובדים, אבל בערב הם צריכים את הרכב לשימושים אחרים.

אבישי מילגרום: יש נהגים שונים במשפחה או בחברה לרכב אחד לשימושים שונים.

חנן אהרון: אני רוצה להגיד שהתקינה הזו עברה בכנסת .

חנן אהרון: כנסת ישראל העבירה חקיקה.

חנן אהרון: כמה שנים לקח להעביר את החקיקה הזו.

חנן אהרון: זאת אומרת שעם ישראל יודע.

חנן אהרון: כאשר כנסת ישראל חקקה את התקנה הזו ואישרה אותה, היא ידעה את המשמעות של הנושאים.

חנן אהרון: המחוקקים יודעים את המשמעות של החוקים.

חנן אהרון: אני חושב שיש לתת כבוד למחוקקים בכנסת ישראל.

חנן אהרון: היה קשה להעביר את התקנות האלה.

חנן אהרון: התקינה האירופית הובאה לידיעת המחוקקים, ושנתיים וחצי היה זמן לעשות כל מה שצריך.

חנן אהרון: אז עכשיו אנחנו מיוזמתנו באנו בראייה חיובית ואמרנו לתקן את התקנות כדי לעזור לציבור.

אורי מקלב: האם היית מודע לכך שיש אלפי נהגים שאינם יכולים לנהוג בכלי רכב שלהם?

חנן אהרון: בשביל זה נקבעה תקופת מעבר

אורי מקלב: אני לא בטוח שזה יעמוד בבג"צ.

אורי מקלב: אני אבוא לבג"צ ואגיד שקניתי רכב ואני לא יכול לנהוג בו וגם לא יכול למכור את הרכב.

חנן אהרון: ואם נתנו לכך שנתיים וחצי לעשות קורס קטן ולעמוד בו?

אבישי מילגרום: אני לא חושב שיכולים להכריח אותי לעשות קורס.

אבישי מילגרום: היה לי רישיון.

אורי מקלב: שאלה לחנן, האם היום מתקיימים קורסים לרכב ציבורי?

חנן אהרון: כן, בהחלט.

חנן אהרון: מ-2005 אין אוטובוס זעיר ציבורי, יש רכב ציבורי.

אורי מקלב: הקורס שהיה מ-2000 עד 2005, היה קורס לרכב זעיר ציבורי?

משה שינה: לא קיים יותר.

משה שינה: אתה צריך להיות נהג אוטובוס או מונית.

אורי מקלב: היום, אם כך, מתקיימים קורסים רק לכלי רכב פרטיים.

אורי מקלב: השאלה אם קיימים קורסים, באלו אזורים, האם קיימים גם קורסים לחרדים בנפרד, וכמה קורסים?

אורי מקלב: נוכל לדעת יותר אם נקבל את הרשימה מהמכונים הפרטיים שיש להם הסכם עם משרד התמ"ת של מספר הקורסים לכלי רכב של אוטובוס זעיר פרטי והיכן הם מתקיימים.

משה שינה: פנינו למשטרת ישראל.

משה שינה: אני צריך לבדוק עם הסמנכ"ל שלי היכן זה עומד.

משה שינה: אמרנו להם שבתקופה הזו יש בלבול ואנשים נוהגים עם הרכב בלי לדעת ושלא יתנו להם דוחות.

משה שינה: שיתנו להם ארכה.

משה שינה: אני צריך לבדוק מה הארכה שהשר בקש.

משה שינה: בכל זאת זו אופציה שתעזור לנהגים האלה.

סלעית קולר: האמת שאני קראתי את הדוח של דפנה מהממ"מ (המרכז למחקר ומידע), ויש עוד נקודה שאנחנו לא הזכרנו אותה פה.

סלעית קולר: בעניין של הרכב של 4-3.5 טון שיש לך בבעלותך ובאופן חוקי ועם אישורים.

סלעית קולר: אז גם בנושא של הנכים שיש להם כלי רכב של 4-3.5 טון.

סלעית קולר: גם את העניין הזה צריך להסדיר.

סלעית קולר: הבעיה העיקרית היא תקופת הביניים.

סלעית קולר: זה נכון שלא עשו התאמות בדיוק, ואני מתנצלת אם זה נשמע כאילו זה חוסר כבוד לכנסת.

סלעית קולר: אבל כנסת ישראל ניזונה מאנשים מקצועיים שמגיעים אליה ונותנים לה את הנתונים.

סלעית קולר: יכול להיות שאתם בזמנו לא הייתם כל כך מודעים למידע שעכשיו אתם עומדים לתקן.

חנן אהרון: בואי נדייק.

חנן אהרון: אילו לא היינו מודעים, לא היינו עושים תקופת מעבר.

חנן אהרון: כדי שתביני ב9/1/2005 החוק הזה עבר.

חנן אהרון: עד 1/1/2007 הוא עוד לא נכנס.

חנן אהרון: ב9/1/2005 הכנסת אישרה את החוק.

סלעית קולר: כאשר מישהו קנה רכב ב1/1/2006 על סמך החוקים שהיו קיימים באותו זמן, האם הוא ידע או שאמרו לו שבעוד שנה אם לא תוציא את הרישיון המתאים לא תוכל לנהוג ברכב.

סלעית קולר: זה בעייתי.

סלעית קולר: התשובה היא שבדרך כלל את המידע זה לא נותנים כאשר מוכרים את הרכב.

סלעית קולר: ולכן רוב האנשים שקנו את הכלי רכב האלה לא היו מודעים.

סלעית קולר: אני לא באה אליכם בטענות על עצם החקיקה.

סלעית קולר: אני רק באה ואומרת שאם החלטתם לתקן את זה, ואתם חושבים שיש מקום לתקן את זה, וזאת אפילו לא בשל פניות ציבור אלא מתוך שבדקתם ומצאתם שיש משהו שהוא לא מותאם למציאות הישראלית, וצריך לתקן את זה.

סלעית קולר: בתקופת הביניים הזו, האנשים האלה מקבלים תשובות לפתרון של בינתיים, כי סביר להניח שפתרון זה יעבור בוועדת הכלכלה.

סלעית קולר: אתה לא יכול להבטיח את זה, אבל סביר מאד שזה יעבור בוועדת הכלכלה, ולכן מדובר בתקופה זמנית.

סלעית קולר: אתה יודע שנוצר מצב שבו אנשים לא יצטרכו את אותו הרישיון אחר כך, ולצורך אותה תקופה זמנית הם נאלצים לשאת בהוצאה כספית גבוהה בגלל "פספוס".

סלעית קולר: אף אחד לא חושב שזה נעשה בכוונה, מתוך מחשבה לפגוע בציבור.

סלעית קולר: אך אני שוב אומרת שבתקופה זו צריך למצוא את הדרך שהנזק לא יוטל על הציבור.

סלעית קולר: במקרה ספציפי זה מדובר בציבור שלא ידוע בעשירותו הרבה בלשון המעטה.

סלעית קולר: ושוב אני חוזרת ואומרת שאני רוצה שתתייחס לעניין של הנכים, כי הוא הרבה יותר בעייתי.

סלעית קולר: בעניין הנכים יש כלי רכב מאובזרים שהם מעל 3.5 טון והם צריכים רישיון של C1 שהוא הכי מורכב.

סלעית קולר: יש נכים שאין להם רישיון תקף והם לא יכולים לנהוג והם תקועים בבית.

סלעית קולר: הרכב שלהם הוא מעל 3.5 טון והם נהגים לא ותיקים.

סלעית קולר: אולי מדובר באוכלוסיה מצומצמת אבל זה לא משנה.

סלעית קולר: אם יש סידור עם המשטרה שבו לא מגישים דוחות, ובמקרים האלה לא אוכפים, זה יכול להיות פתרון טוב, אם מפרסמים את זה ואז אנשים יכולים להשתמש ברכב שלהם למרות שהחוק אומר כרגע את מה שהוא אומר.

סלעית קולר: קרה כבר שהיועץ המשפטי לממשלה נתן הוראה לא לאכוף חוק ספציפי.

אבישי מילגרום: גם אם יש בקשה כזו ואת מפרסמת זאת, זה נראה גרוע.

אבישי מילגרום: עם המשטרה אנחנו מסתדרים גם היום.

אבישי מילגרום: כמו שאני לא יודע, אני בטוח שגם השוטר בשטח לא יודע.

אבישי מילגרום: ואם אני אספר לא שלא ידעתי, גם הבעיה לא תסתדר.

אבישי מילגרום: ואם קורה משהו חברת הביטוח לא תשלם גם אם תעשה הסכם עם המשטרה.

משה שינה: מי שלפני שנת 2000 רצה להסיע יותר מ-8 נוסעים היה צריך לעשות רישיון 3 היום זה מקביל ל-1C לרכב של עד 11 נוסעים.

משה שינה: אנו צריכים לברר עם משרד הרישוי מה קורה איתם היום?

משה שינה: אם מישהו יש לו רישיון C1 כמה נוסעים מותר לו לקחת?

משה שינה: מי שיש לו רישיון B נשאר C1 שזה היום עד 12 טון.

משה שינה: משנת 2000 מי שרצה להסיע 11 נוסעים היה צריך לעשות רישיון 3 או ג' עד 15 טון עד 1/1/07 ואפילו עד סוף תקופת המעבר.

משה שינה: מי שהיה לו רישיון C1 למשא קל יכול היה להסיע עד 11 נוסעים ומי שהיה לו B – עד 8 נוסעים.

משה שינה: זה עד סוף תקופת המעבר עד 5/2009.

משה שינה: ממאי 2009 כולם עד 8 נוסעים.

משה שינה: זאת אומרת שאין אפשרות לקחת יותר מ-8 נוסעים אלא אם יש לך רישיון C1או רישיון לאוטובוס זעיר פרטי, צריך רישיון לאוטובוס.

משה שינה: גם בתיקון התקנה עכשיו זה לא ישתנה.

משה שינה: זה יישאר 8 נוסעים, כי ההתייחסות בישראל היא שמעל 8 נוסעים - זה אוטובוס.

אבישי מילגרום: איזה שינוי אתם עושים עכשיו?

משה שינה: השינוי יהיה שגם אם יש ברכב 10 או 12 מושבים תוכל לנהוג בו.

משה שינה: זה מתייחס לנוסעים ולא למושבים.

משה שינה: היום ההתייחסות היא למושבים.

משה שינה: זאת אומרת גם אם אתה נוסע עם נוסע אחד ויש 10 מושבים אתה לא יכול לנהוג ברכב הזה.

אורי מקלב: אז מי שיש לו רישיון 03 זה נהפך לרישיון C1 והוא יכול לקחת עד 8 נוסעים?

אורי מקלב: הוא יכול היה לקחת עד 15 טון?

משה שינה: זה לפני התקינה, אחרי התקינה – 12 טון.

משה שינה: הפחתנו 3 טון.

משה שינה: מעל 8 נוסעים הנהג צריך לעשות קורס.

משה שינה: רצוי מאד מבחינה בטיחותית לעשות קורס כדי להסיע 11 ילדים.

משה שינה: אנו גם רוצים להתאים את הרישיון לתקינה האירופית.

משה שינה: עדיין הרישיון הישראלי אינו מוכר כרישיון בינלאומי, ובמיוחד לאור השינויים בתקינה שרוצים לעשות עכשיו, נראה שלא יכירו ברישיון באירופה.

משה שינה: אני רוצה למקד את השאלה בעניין מספר קורסים של אוטובוס זעיר פרטי מ2005 עד 2010.

משה שינה: אנחנו אמונים על נושא ההכשרה על פי נוהל שאנו מקבלים.

סלעית קולר: משרד התמ"ת משלם לכם.

סלעית קולר: יש לכם ועדת חריגים עבור מי שאין לו את הכסף?

משה שינה: אלו קורסים עסקיים לכל דבר.

משה שינה: יש הרבה קורסים כאלה, ואין לנו פיקוח עליהם.

משה שינה: זו תחרות חופשית.

משה שינה: יש פערים בין מכללה למכללה.

משה שינה: זה עניין של מספר לומדים.

משה שינה: אנחנו לא נכנסים לזה.

משה שינה: אנחנו לא צד בנושא של קביעת שכר לימוד.

משה שינה: אנו מפקחים רק על בדיקת תכני הלימוד, שמוכתבים במסגרת של שעות ונושאים על ידי משרד התחבורה.

אורי מקלב: מה קורה עם הרכב מסוג 'פורד קרונוליין', שנחשב אוטובוס זעיר/פרטי?

חנן אהרון: אם היית עכשיו במשרד הרישוי, ועשית שינוי לאוטובוס פרטי זעיר, הוא ייקרא אוטובוס זעיר פרטי ולא חשוב סוג הרכב.

חנן אהרון: השאלה למה אתה רוצה שישמש.

חנן אהרון: אם יהיו עד 8 מושבים ואם ההרכב לא יוגדר כאוטובוס זעיר פרטי, הוא יוכל להמשיך לנהוג בו.

חנן אהרון: הוא צריך לעבור בעמדה אחת במשרד הרישוי.

חנן אהרון: בעמדה אחת יאמרו לו להוריד 2 מושבים, כך שיהיו רק 8, כפי שיש שבהוראות רישום ותוכל להמשיך לנסוע איתו.

חנן אהרון: לדעתי זו הדרך עד שינוי התקנות.

יהורם ארן: כשאבא נוהג ברכב הוא ירכיב את זה?

יהורם ארן: הוא לא יכול להרכיב את זה.

יהורם ארן: יש לו בעיה עם 8 נוסעים והוא רוצה לקחת את המשפחה.

יהורם ארן: לא כל היום נוסעים כולם ברכב הזה.

יהורם ארן: נוהגים בו עוד שניים מבני המשפחה.

יהורם ארן: הוא כבר לא יכול לשים עוד נוסעים.

יהורם ארן: זה גם כרוך בהוצאות כספיות עד שינוי התקנות.

יהורם ארן: הפתרון הזה לא מתאים לכולם.

חנן אהרון: נכון, הפתרון הזה אינו מתאים לכולם.

אבישי מילגרום: בהמשך לדברים שנאמרו בנושא התקינה האירופית, רציתי להגיד שאנו כן צריכים להתאים את עצמנו לתקינה האירופית בצורה כזו, שכל אחד שיקבל דרגה בתקינה האירופית, היא תכלול את כל מה שהיה לו קודם.

אבישי מילגרום: למשל אני אקבל באופן אוטומטי 3D , שזה מה שהיה לי קודם.

אבישי מילגרום: במקום שיעשו החרגות כמו עד 4 טון.

אבישי מילגרום: חנן אהרון: תשנה את סוג הרכב שלך ואתה יכול להמשיך לנהוג.

אבישי מילגרום: יש משפחות שצריכות את הרכב לכל הנוסעים, אי אפשר לשנות את הרכב כל בוקר וערב.

אבישי מילגרום: אתם יכולים להחליט שבהתאמה לתקינה האירופית במקום לקחת מאנשים מה שיש להם, לתת להם טיפה יותר בדרגה האירופית המתאימה.

חנן אהרון: דרך אגב, ה- 3D לא מוכר באירופה.

חנן אהרון: אם אתה נוסע לאירופה אין להם דרגה כזו לא 2D ולא D3 .

חנן אהרון: הדרגות האלה נוצרו פה.

חנן אהרון: זה רק בישראל.

חנן אהרון: אם תיסע לאירופה, הרישיון לא יהיה מוכר גם יהיה כתוב שבארץ מותר לך לנהוג עד 4 טון.

חנן אהרון: באירופה לא מכירים משחקים כאלה.

חנן אהרון: יצרנו את הD3 כדי שייתן מענה בארץ.

חנן אהרון: בשביל זה גם יצרנו קורס.

חנן אהרון: זה מוכר רק בארץ.

חנן אהרון: באיחוד האירופי מוציאים כל שנה ספר של רישיונות רכב שמוכרים על ידיהם.

חנן אהרון: כל שנה הם שולחים לנו, כדי שאנחנו ניתן להם את סוגי הרישיונות עם כל הדרגות ומה ההסברים, כדי לראות מה מוכר ומה לא מוכר, והם מפרסמים את זה בכל המדינות באירופה וגם בארה"ב.

חנן אהרון: ואז אני אומר שהתאמנו את כל הדברים כמו 3D .

חנן אהרון: והם אמרו שאלה לא מוכרים אצלם.

סלעית קולר: אתה יכול לכתוב ברישיון עצמו 3D ישראל ?

חנן אהרון: אני לא יכול.

חנן אהרון: יש D אוטובוס, והם פשוט לא מתייחסים לזה.

חנן אהרון: באירופה אתה לא יכול לנהוג עם D3.

ידידה רזלן: עם ה D3 אתה לא יכול לנהוג באוטובוס באירופה, נכון?

חנן אהרון: עם D3 אי אפשר לנהוג באירופה.

חנן אהרון: כדי להסיע 8 נוסעים, אתה צריך רישיון אוטובוס.

סלעית קולר: זאת אומרת, שאם אני לוקחת לאירופה רישיון ישראלי 3 D וזה הרישיון שלי הרגיל, האם אני צריכה להוציא רישיון בינלאומי או אני יכולה להשתמש בו לרכב רגיל?

חנן אהרון: ההסכם שלנו עם 26 מדינות, כולל קפריסין ואיטליה לאחרונה, יש לנו הסכם איתם להכרה הדדית, שמשמעותה שנהג שנוסע לחו"ל למדינות אלה יכול לנהוג עד שנה עם רישיון הנהיגה שלו, יש מדינות שעד חצי שנה, והוא יכול לנהוג אצלנו עם הרישיון שלו עד חצי שנה.

חנן אהרון: מעבר לזה יש מבחן.

חנן אהרון: ההכרה היא שאנחנו לא צריכים רישיונות בינלאומיים במדינות אלה.

חנן אהרון: אלא מה?

חנן אהרון: יש מדינות שבהן ההכרה ברמת המדינה מספיקה, אלא שיש בהן החברות להשכרת רכב שאומרות שבלי רישיון בינלאומי אין ביטוח.

חנן אהרון: יש נהגים שהייתה להם תאונה הם לא הכירו ברישיון הישראלי והם אמרו שאין ביטוח.

חנן אהרון: לכן אנחנו ממליצים עדיין להשתמש ברישיון הבינלאומי כדי לסגור את כל הפרצות.

חנן אהרון: אם משלמים עוד 19 ש"ח עבור הרישיון הבינלאומי שיהיה בצד הרישיון הישראלי כדי לכסות את כל המקרים האחרים.

חנן אהרון: ולגבי ההמשך אני מקווה שבעתיד זה יוכר ולא נצטרך רישיון בינלאומי.

סלעית קולר: מה שאתה אומר עכשיו זה דבר שהציבור לא יודע כל כך.

סלעית קולר: אתם ממליצים על רישיון בינלאומי?

חנן אהרון: הציבור יודע.

חנן אהרון: אני רואה אנשים שנוסעים ויודעים יותר טוב ממני.

חנן אהרון: יש אינטרנט.

חנן אהרון: יש פרסום.

סלעית קולר: אני הייתי נוסעת היום עם הרישיון שלי.

סלעית קולר: כי לפי הפרסום שלכם, כאשר תקנתם את הרישיונות, חידשתם לי אותם, ואמרתם לי שהרישיון הזה מוכר כבינלאומי.

סלעית קולר: ועכשיו אני נוסעת ולא תכננתי מראש טיול עם השכרת רכב, אז לא בדקתי את הפרטים פה.

סלעית קולר: הגעתי לשם, באתי עם הרישיון הישראלי ואמרתי שאני רוצה לשכור רכב ואני לא אוכל, אז עכשיו את האינפורמציה הזו אני אשמח שתפרסמו בצורה מסודרת ונכונה.

סלעית קולר: לא מספיק מה שכתוב באתר.

חנן אהרון: אז מה, אני אעשה דיוור ישיר לעם ישראל ל-3.5 מיליון הנהגים?

סלעית קולר: אני קבלתי את רישיון הנהיגה בדואר.

חנן אהרון: על רישיון הנהיגה משנת 2007 כבר כתוב על כל התקינה האירופית עם כל טבלת השינויים ואף אחד לא קורא.

חנן אהרון: הוא קורא את רישיון הפלסטיק ואת השאר הוא זורק.

חנן אהרון: ראיתי זאת.

חנן אהרון: תקראי את הטבלה.

סלעית קולר: חנן, יש פה כשל במה שהציבור הבין מהרישיונות החדשים, ואני אומרת לך את זה בערבות.

אורי מקלב: קודם כל, זה שאנשים לא קוראים זה נכון.

אורי מקלב: יש לי רישיון בינלאומי.

אורי מקלב: אני הייתי גם יוצא בלעדיו כי קבלתי תשובה לא אחידה.

אורי מקלב: קבלתי תשובות שזה בסדר, שלא צריך את הרישיון הבינלאומי.

אורי מקלב: גם מסוכנת הנסיעות קבלתי תשובה שזה בסדר.

אורי מקלב: נסעתי גם לאירופה בקיץ, והיא אמרה לי שאין לי שום בעיה, ונהגתי באירופה עם הרישיון שלי.

אורי מקלב: נהגתי באירופה ברכב שכור שיכולתי לשכור בלי הגבלת נהג.

אורי מקלב: אנשים יודעים עכשיו שיש להם את הרישיון הבינלאומי שהוא תקף.

אורי מקלב: אז יכול להיות שזה שהציבור אינו קורא זה נכון.

אורי מקלב: אני רק יכול לספר לכם חוויות מתוך הלשכה.

אורי מקלב: כמו למשל מס הבצורת.

אורי מקלב: התקנה שתיקנתי לטובת הציבור לצורך העניין שהם יכולים עוד עכשיו להוסיף את הילדים.

אורי מקלב: אבל אנשים הבינו אחרת.

אורי מקלב: יש בעיה של הבנת הנקרא.

אורי מקלב: אשתי מורה בבית הספר שהילדים שלך לומדים בו, ואתה יודע שמשקיעים הרבה והתוצאות הן לא הכי טובות.

אורי מקלב: ולא משקיעים מספיק בהבנת הנקרא אצלנו.

יהורם ארן: למה שלא נעשה תקנה, שמי שהיה לו רישיון 03 יהיה היום רישיון 3D ?

יהורם ארן: D3 זה ל-16 נוסעים, נכון.

יהורם ארן: אבל מצד שני הורדת לו מ-15 טון ל12-טון, וסך הכול אתה מעלה לו מ-11 נוסעים ל-16 נוסעים.

חנן אהרון: אבל הוא עבר, הוא למד.

חנן אהרון: מי שהיה לו C3 הוא לא פחות ממי שעובר היום את הקורס לאוטובוס זעיר.

משה שינה: זה ההבדל כאשר אני בוחן נהג .

משה שינה: כאשר הייתי בוחן נהגי אוטובוסים במבחני נהיגה, והבחור היה מגיע עם מערבל בטון היה מסתובב ומחנה אותו ועולה לאוטובוס.

משה שינה: אני לא יודע לנהוג במערבל.

משה שינה: אך ההבדל הראשון שהייתי רואה שהוא נהג משאית, בלי לדעת קודם שהוא נהג משאית, כאשר הוא היה "נותן ברקס".

משה שינה: לו היה נוהג באוטובוס, כל הנוסעים היו עפים אל הנהג.

משה שינה: אוטובוסים זה עולם אחר.

משה שינה: הבנו את זה וגם אירופה וגם ארה"ב הבינו.

סלעית קולר: הנקודה העיקרית היא שההוצאות הן גדולות.

סלעית קולר: ואני רוצה גם להזכיר את הסיפור עם רישיונות הנהיגה בלי שנת הוצאה, שבעצם הוצגו כרישיונות בינלאומיים, והייתה בעיה להציג אותם בחו"ל.

סלעית קולר: ואתם החלטתם שבכל זאת ההוצאות יהיו על הציבור.

סלעית קולר: זה היה עניין של ביטוח.

סלעית קולר: אתה לא יכול להשתמט.

סלעית קולר: זה מוכר על ידי המדינה, אך חברת הביטוח לא מכירה בזה.

סלעית קולר: אין שנת הוצאה.

סלעית קולר: תיקנו את זה.

סלעית קולר: באיזה שלב רשמו את שנת ההוצאה ואז דרשו שהאזרח ישלם.

סלעית קולר: הייתה תובענה ייצוגית והמדינה הסכימה לשלם.

סלעית קולר: ואז למדינה היו ההוצאות של הרישיונות ושל התובענה הייצוגית.

סלעית קולר: אני לא רואה סיבה להגיע למצב הזה פה.

סלעית קולר: שאנשים יגישו תובענה ייצוגית על הרישיונות, שהם צריכים לעבור קורס של 1,800 שקל על תקופה שהיא בין המועד הזה לבין המועד האחר.

חנן אהרון: אין הנדון דומה לנידון, לצערי.

סלעית קולר: לצערי הנידונים הם אותם נידונים.

חנן אהרון: אני יכול להראות לך את הספרים של הרישיונות באירופה.

חנן אהרון: אין שם שום תאריך.

חנן אהרון: דרך אגב יש תאריכים שאנחנו לא יכולים להוציא.

חנן אהרון: השר החליט להניח לתאריך, ומי שירצה תאריך, יקבל.

סלעית קולר: אף אחד לא רוצה לשלם 1800 ש"ח על קורס.

יהורם ארן: אדם כבר שילם על הרכב וגם מסים מאוד גבוהים על הרכב.

חנן אהרון: אני אשמח לתמוך בהצעת חוק שהמדינה תסבסד למשפחות מרובות ילדים את הוצאות הרישיון.

חנן אהרון: אני הראשון שארים את ידי בעד זה.

חנן אהרון: אבל צריך הצעת חוק בשביל זה.

יהורם ארן: אנו מבקשים גם ממשרד התחבורה לשלוח לכל הנהגים את הרישיון החדש המתוקן עם ציון שנת ההוצאה.

חנן אהרון: שלחנו למי שחידש את הרישיון עם שנת הוצאה.

חנן אהרון: החלפנו למיליון וחצי נהגים.

דפנה סידס כהן: זה לא היה לכולם.

דפנה סידס כהן: זה היה לאוכלוסיה מסוימת .

דפנה סידס כהן: מ-8/2007-5/2005 נשלחו רישיונות ללא שנת הוצאה.

חנן אהרון: לכל הנהגים שהוציאו רישיונות 5/2005 ועד 8/2007 נשלחו רישיונות ללא שנת הוצאה.

חנן אהרון: לאלה שקבלו רישיון אחרי כן נכנס התאריך.

חנן אהרון: למיליון וחצי נהגים אלה שלחנו רישיון מתוקן באופן יזום.

יהורם ארן: בתקינה האירופית יש טבלה שאתה יכול לעקוב אחרי הדברים לגבי רישיון בינלאומי.

חנן אהרון: נכים שהוציאו רישיון עד 1/1/07 יכולים להמשיך לנהוג ברכב של נכים עד 4 טון.

חנן אהרון: יש להם אבזור מיוחד.

חנן אהרון: הבנו שהחל מ 1/1/07 נכים שהוציאו רישיון נהיגה עבור רכב שהוא מ4-3.5 טון יצטרכו רישיון של 1C למשא.

חנן אהרון: אנחנו לא רוצים "לטרטר" אותם, אז בקשנו תיקון חקיקה.

חנן אהרון: כל נכה שאושר על ידי המרב"ד (ועדת הערר של משרד התחבורה) יוכל לנהוג ברכב הזה.

חנן אהרון: ואז אמרנו שבכל זאת נעזור לציבור.

חנן אהרון: הרי ישנם גם המלווים, הבן , הבת וכו'.

חנן אהרון: קודם תיקנו עבור הנכים עצמם כדי שהם יוכלו לנהוג עד 4 טון.

חנן אהרון: והגענו למסקנה שגם אם הבן שלו או המטפל הפיליפיני מלווים אותו, בוא ניתן לכולם לנהוג.

חנן אהרון: אז בקשנו בתיקון התקנה למקבץ הזה של התקנות לתקן כך שנהג שיש לו רישיון רכב B יוכל לנהוג ברכב כזה של נכים של 4-3.5 טון עם הרישיון B שלו, למרות שהוא מוגבל עד 3.5 טון.

חנן אהרון: יש רכב נכה קל, אלה שרוצים לקנות 'ואן' גדול.

חנן אהרון: אני לא מדבר על רכב כזה.

חנן אהרון: ישבנו עם ביטוח לאומי ועשינו עבודה עם משרד הביטחון אגף השיקום, ואמרנו שרק מי שיגדיר לנו בביטוח לאומי ובמשרד הביטחון ברישיון הרכב שהם מוציאים עם היבואן יירשם שם "רכב רפואי מיוחד" - יוכל לנהוג ברכב הזה כל מי שיש לו רישיון B .

חנן אהרון: זה נותן פתרון לנכים ולבני משפחותיהם ולמלווים הפיליפינים.

דפנה סידס כהן: מה עם משפחות ברוכות ילדים?

חנן אהרון: זה לא קשור בכלל לנושא.

דפנה סידס כהן: זה קשור לכלי רכב גדולים.

דפנה סידס כהן: החל מ1/1/2007 בן למשפחה ברוכת ילדים לא יוכל לנהוג ברכב גדול בגלל משקלו, בעוד שבן למשפחת נכה יוכל לנהוג ברכב הזה גם אם אין לו רישיון מתאים, ואז הם מופלים.

חנן אהרון: מתוך 3.5 מליון מדובר על מאות ובשביל המאות לא גוזרים גזירה על 3.5 מליון.

אורי מקלב: אנחנו נפנה לאישור התקנות האלה, שזה כולל גם את הנכים וגם את כל הנושא של הקורסים.

אורי מקלב: אנחנו רוצים לעודד נהגים לעשות קורסים, גם נשים וגם גברים, לפי דרישת הציבור.

אורי מקלב: גם לשים לב לכך שאנשים מודעים לעניין הרישיון הבינלאומי והתקינה האירופית או לזרז ולהטמיע שהרישיון יוכר לפי התקינה האירופית בכל 26 המדינות כולל תורכיה ויוון.

אורי מקלב: עדיף שנפרסם לציבור שזה כן עומד בדרישות האירופיות ושזה מקובל.

אורי מקלב: אנחנו פונים ומבקשים שתהיה הוראת שעה של שר התחבורה-כפי שכתוב בדף האחרון של מרכז המחקר והמידע של הכנסת, שיהיה אפשר לנהוג חוץ מההבנות עם המשטרה.

אורי מקלב: תודה לכולכם, הישיבה נעולה.